બીજા વિશ્વયુદ્ધના સમયે કે જયારે હિટલરનું પલડું ભારી હતું ત્યારે જર્મનોએ ફ્રાંસના ડંકર્ક’ના કિનારે મિત્રસેના’ના આશરે ચાર લાખ જેટલા સૈનિકોને ત્રણ બાજુએથી ઘેરી લીધા હતા અને દરિયાકિનારે સતત હવાઈ અને દરિયાઈ આક્રમણોથી ઘડીક તો એવો માહૌલ ઉભો થયો હતો કે બ્રિટન અને સાથી પક્ષોને ગજબની ખુવારી વેઠવી પડે , ત્યારે ઓપરેશન ડાયનેમો હેઠળ સ્થાનિકોને અરજ કરાઈ કે તેઓ શક્ય તેટલા સૈનિકોને તેમની બોટમાં બચાવે અને આખરે સવા ત્રણ લાખથી પણ વધુ સૈનિકો આવી બોટ્સ અને બાદમાં બ્રિટિશ નેવીની મદદ વડે ઘર પહોંચે છે ! [ 800 Boats & 39 Destroyers ] એક ઐતિહાસિક પીછેહઠ પણ એક અભૂતપૂર્વ બચાવ મિશન , કે જેણે બ્રિટનનો જુસ્સો ઔર વધાર્યો . .